Nurgatromp

**Nurgatromp**, ka **tromp** on võlvitud veerandkerakujuline nišš täisnurkse müürinurga kohal, mis loob ülemineku ruudukujuliselt põhiplaanilt oktogonaalse või ümmarguse põhiplaaniga tornile, tambuurile või kuplile.

Nurgatrompide ruumilahenduslik alternatiiv on viklid. Nurgatromp võib olla nii aheneva koonilise kujuga kui ka ümara kuppelniši taoline, kuid võrreldes elegantse vikliga on selle ruumimõju jässakam ja nurgelisem.

## Ajalugu
Kaarsillusega nurgatrompi kasutati samaaegselt Rooma hilise keisririigi ja Bütsantsi keisririigi varases arhitektuuris, Armeenia sakraalehitistes, Sassaniidide Pärsias ning hiljem islami arhitektuuris.

### Lähis-Ida
Pärsia kuningas Ardašir I lossi kuppelsaal Firuzabadis on vanim säilinud näide nurgatrombi kasutusest, mis on andnud aluse oletada, et detail on idamaist algupära.

Islami arhitektuuris jätkab nurgatromp Sassaniidide arhitektuurist alguse saanud võidukäiku. Nurgatrompe kujundati kaarega nagu romaani arhitektuuriski, ent ka islami arhitektuurile omane stalaktiitdekoor (*muqarnas*) leidis sageli kasutust nurgatrompide kujunduses (tegemist on pseudovõlvlahendusega) kombineerituna kividest laotud kaartega.

Islami arhitektuuri traditsioone järgides ehitati ümarate või stalaktiitdekooriga nurgatrompidega kuppelehitisi ka 19. sajandi India islamiusulises piirkonnas.

Squinch.jpg|Nurgatromp Sassaniidide dünastia kuninga Ardaširi palees
Coupole du mihrab 2, Grande Mosquée de Kairouan.jpg|Kairouani mošee mihrabi kuppel
Squinch arch detail, Qila-i-Kuhna mosque.jpg|Teravkaarne nurgatromp Qila-i-Kuhna mošee Delhis, 16. sajand
Akbar&#039;s Tomb 717.jpg|Stalaktiitdekooriga nurgatromp Akbari mausoleumis, 17. sajand
Safdarjung Tomb, ceiling details.jpg|Safdarjungi mausoleumi kuppel Indias, 19. sajand


### Bütsants ja Armeenia

Battistero di San Giovanni in Fonte, Naples - DM - 005.jpg|Varakristlik baptisteerium San Giovanni in Fonte Napolis
Hosios Loukas BW 2017-10-08 14-20-57.jpg |Hosios Loukase kloostri peakiriku ristikujuline naos
Odzun cupola.jpg|Koonilistele nurgatrompidele toetuv tambuur ja kuppel Odzuni basiilikas Armeenias


### Lääne-Euroopa
Euroopa romaani ehitistes oli nurgatromp sage motiiv nelitistorni või -kupli toetajana. Kujult võis nurgatromp olla kas kooniline nagu Sant'Ambrogio basiilikas Milanos või astmeline kaarte rida nagu Chiaravalle kloostrikiriku nelitises. Sitsiilia-normanni San Cataldo kirikus Palermos on piklikud kaheastmelise võlvniši kujulised nurgatrombid, mis toetavad kolme kesklöövi katvat kuplit. Keerukamaid ümarniššide ja sambakestega nurgatrompe leiab Auvergne'i 11.-12. sajandi romaani ehitistes, Lõuna-Prantsusmaa romaanikas säilitavad need itaaliapärase koonilise kuju.

Gooti arhitektuuris rakendati nurgatrompe sageli nelinurksetes tornides, millele toetus kaheksanurkne katusekiiver.

Fail:Palermo-San-Cataldo-bjs-2.jpg|Palermo San Cataldo kolm kuplit on igaüks nurgatrompidega
Fail:Interior Sant'Ambrogio 01.JPG|Milano Sant'Ambrogio basiilika nelitis
Fail:Castañeda Colegiata Santa Cruz 19.jpg|Castañeda Santa Cruzi kiriku nelitiskuppel, 12. sajand
Fail:Palermo07.jpg|Palermo katedraali nelitiskuppel
Fail:Cimbori seu5.jpg|Hilisgooti Valencia katedraali nelitiskuppel, 15. sajand 


### Venemaa
Venemaa ehitistes esineb nurgatrompe pigem harva ja erandlikult. Erandlikult on Kirde-Venemaal kasutatud nurgatrompe Vladimiri Jumalaema Uinumise peakirikus. Hilisematest hoonetest leiab sarnast ruumilahendust oktogoon-kuubil-tüüpi vanavene ja baroki segastiilis 17.-18. sajandi kirikutes.

Squinch Pokrov Church Fili.jpg|Moskva barokkstiilis Fili Jumalaema kaitse ja Eestpalve kirik, 17. sajand
Московская обл., Софрино - Ц. Смоленской иконы Божией Матери (интерьер).jpg|Sofrino Smolenski Jumalaema kirik Moskva oblastis


## Viited

## Välislingid
* Dictionnaire raisonné de l’architecture française du XIe au XVIe siècle/Trompe Vikitekstides (prantsuse keeles)
* Squinch. Architecture. - britannica.com
* Squinch | HiSoUR (saksa keeles)
* Vikli ja nurgatrombi võrdlus (inglise keeles)